《春暮南楼会酌次王大参韵》
明代·陈绍儒

乾坤云海眼中赊，渺渺烟村树影斜。冠盖倚阑辉雉堞，酒杯邀座惜莺花。

青霄昼霭开孤屿，紫陌春晖满万家。独抱丹心空感恋，不胜清思绕京华。

作者简介：（1506—1581）明广东南海人，字师孔，号洛南。嘉靖十七年进士，授户部主事，官至南京工部尚书。工诗，音调谐美，有《大司空遗稿》。